text: Tourstart for Team Rynkeby Trekanten
  14 juli 2012 kl. 13.18
  Lørdag var der afgang for Team Rynkeby. 
  Over 1200 kilometer venter nu i sadlen. Målet er Paris, og at samle ind til et godt formål.
  For første gang stiller Trekant-området med et hold. 
  De seneste par uger er der i Kolding Storcenter samlet flere hundrede tusinde kroner ind til Team Rynkeby Trekanten og Børnecancerfonden.
  47 ryttere og 12 servicefolk kørte i dag fra Kolding mod Paris med det formål at samle flere penge ind til fonden. 
  Team Rynkeby Trekanten forventer at ankomme i Paris den 20. juli.
  Lørdag var der ligeledes afgang for Team Rynkeby-hold i Bramming og Sønderborg.
  